Meaití Jo Shéamuis Ó Fátharta

Craoltóir agus amhránaí ba ea Meaití Jo Shéamuis Ó Fátharta (1947 - 3 Eanáir 2025). Bhí sé ar dhuine de mheitheal tosaithe RTÉ Raidió na Gaeltachta agus é i measc an tseachtar clár-reachtairí a bhí ag obair sa stáisiún nuair a chuaigh sé ar an aer ar dtús i 1972.

 Saol 
Chuir sé cláracha nuachta, irise agus spóirt i láthair ar an stáisiún. Is leis an gceol is mó a chuimhneofar air agus é ina cheoltóir agus amhránaí cumasach, ag seinm na feadóige móire, na bpíobaí uilleann agus i mbun portaíochta béil.  Bronnadh Corn Uí Riada ar Mheaití ag Oireachtas 2001 san Daingean.

Thug a chuid amhrán agus ceoil ar fud an domhain é le hOireachtas na Gaeilge: thaisteal sé go Ceanada chuig an 'Oireachtas bheag' thall ansin; chuaigh sé chuig an fhéile idirnáisiúnta cheilteach i Lorient na Briotáine le toscaireacht ón Oireachtas roinnt uaireanta agus go hAlbain chomh maith.

Rinne sé obair mhór chun taifeadtaí den cheol Gaelach a bhailiú agus a thaisceadh.  Ba mhinic Meaití ag taisteal na tíre ag seinm agus ag bailiú ceoil ag fleadhanna, seisiúin agus tionóil eile ceoil. Chuireadh sé an ceol sin i láthair a chuid éisteoirí ar a chlár 'Lán a' Mhála' ar RTÉ Raidió na Gaeltachta - ceoltóirí, fonnadóirí agus lucht portaíochta béil nach raibh mórán aithne ná iomrá ag an lucht éisteachta orthu roimhe sin.

Sna hAille in Indreabhán a rugadh Meaití Jó Shéamuis agus is ann a chaith sé a shaol. Sna 2010idí, bhí baint aige le Club Foghlaimeoirí Gaeilge an Spidéil.  Bhásaigh sé i dTeach Altranais Áras Chois Fharraige, An Spidéal ar an 3ú Eanáir 2025.  Cuireadh é i Reilig an Chnoic.

 Féach freisin 

 Tagairtí 

Catagóir:Básanna in 2025
Catagóir:Daoine a rugadh i 1947
Catagóir:Lucht Raidió na Gaeltachta
Catagóir:Daoine as Contae na Gaillimhe
Catagóir:Amhránaithe ar an Sean-Nós
Catagóir:Bailitheoirí amhrán Éireannacha
Catagóir:Daoine curtha i reilig an Chnoic, Maigh Cuilinn
Catagóir:Láithreoirí raidió Éireannacha